Ringsagedus
Ringsagedus ehk nurksagedus (tähis ω, ühik s–1) on perioodiliselt võnkuva süsteemi võngete arv 2π sekundi jooksul. Nii nagu sagedus f {\displaystyle f} , väljendab ka ringsagedus ω seda, kui kiiresti võnkumine toimub. Erinevalt sagedusest, mis näitab võnkeperioodide T {\displaystyle T} arvu sekundis, väljendab ringsagedus võnkumisel sekundis läbitud faasinurk. Kuna ühele võnkeperioodile (täisringile) vastab faasi nurk 2 π {\displaystyle 2\pi } , siis ringsagedus ω = 2 π f = 2 π T {\displaystyle \omega =2\pi f={\frac {2\pi }{T}}} . Ringsagedust eelistatakse sageli sageduse asemel, sest võimaldab kompaktsemat esitust, eriti trigonomeetriliste funktsioonidega avaldistes, näiteks x ( t ) = A cos ( ω t − φ ) {\displaystyle x(t)=A\cos \,\left(\omega t-\varphi \right)} , selle asemel et kirjutada x ( t ) = A cos ( 2 π f t − φ ) {\displaystyle x(t)=A\cos \,\left(2\pi ft-\varphi \right)} . Ringsageduse mõistet rakendatakse füüsikas, elektro- ja raadiotehnikas.